 
Jurković, dr. sc. Berislav, redoviti profesor, (Zagreb, 16.IV.1926. - Zagreb, 22.X. 1987.). Maturirao u Sušaku 1946., diplomirao 1951. na Elektrotehničkom odijelu Tehničkog fakulteta u Zagrebu. kao diplomirani inženjer radio u Željezari Zenica, zatim kao inženjer projektant, šef konstrukcije, šef tehničkog ureda, pomoćnik direktora pogona u tvornici Rade Končar. Radio u tvornici Siemens-Nürnberg kao projektant električnih strojeva te kao asistent na Elektrotehničkom fakultetu u Zagrebu. Doktorirao na Elektrotehničkom fakultetu u Zagrebu. Doktorirao na Elektrotehničkom fakultetu u Zagrebu 1960. (Prelazne pojave kod ukapčanja istosmjernih strojeva, mentor: prof. Anton Dolenec.). Za redovitog profesora 1969. Predavao kolegije iz električnih strojeva i elektromotornih pogona.
Osim rada na fakultetu svestrano surađuje na razvitku industrijskih pogona, a posebno na projektiranju i gradnji električnih strojeva u tvornici Rade Končar. U tijeku rada na razvitku električnih strojeva u tvornici Rade Končar. U tijeku rada na razvitku električnih strojeva u tvornici razvio je prvu seriju visokonaponskih motora kao i niz specijalnih izvedbi motora za kotrljačem dizalice i liftove. Posebno je važan razvitak trobrzinksog asinkronog motora za brodska vitla sa samo jednim statorom i jednim rotorom (s tri namota na statoru). Taj je stroj patentiran u zemlji i inozmestvu. Licenca tog proizvoda prodana je u više europskih zemalja. Rijekom svog radnog vijeka napisao je više od 100 znanstvenih i stručnih radova, a od dijela u vezi s nastavom na fakultetu posebno treba naglasiti udžbenike Elektromotorni pogoni i Kolektorski strojevi. Vodio je velik broj diplomskih radova, magistarskih radova i doktorskih disertacija. Tijekom rada na fakultetu obnašao je mnogo upravna zaduženja između ostalih: prodekan fakulteta 1968. do 1970., dekan fakulteta od 1980. do 1982., a predstojnik Zavoda za elektrostrojarstvo od 1982. do 1986. Zlatnu plaketu Josip Lončar dobio je za 1981./82. akademsku godinu.
[bookmark: _GoBack]Odlikovan je četirima ordenjima za ratne zasluge 1944. i 1945. godine, a znanstvenu nagradu Nikola Tesla dobio je 1964. godine.
